  Григорий Фомин Майя Бывальцева «Земский доктор» программа ужаны кутскем дырысен туэ 10 ар тырме. 2012-тӥ арысен Удмуртиысь гурт ёросъёсы 750 пала ӧнерчиосты кыскыны луиз. Со сярысь Удмуртилэн тӧроез Александр Бречалов мерлыко вотэсысь бамаз гожтӥз. « Берло куинь ӵоже Дэри ёросын 49 эмчиос ужаны кутскизы, Сарапул ёросын – 11 эмчиос, Можгаын но Сюмси ёросъёсын – быдэс 10 эмчиос » Александр Бречалов, Удмуртилэн тӧроез Эшшо 91 ӧнеричос элькунысь гуртъёсы но черкогуртъёсы «Земский фельдшер» программая вуизы. Со 2018-тӥ арын ужаны кутскиз. 2021-тӥ арысен отчы фельдшер-акушер пунктъёсы лыктӥсь акушеркаос, эмсузэръёс но пыриськыны быгато. Программая эмчиос 1 миллион манет басьто, фельдшеръёс - 500 сюрс манет (улон инты туж кыдёкын яке отчы шуген шедьыны луэ ке, тыронъёс 1,5 миллион но 750 сюрс манет луыны быгато). Коньдонэз улон инты басьтыны яке пуктыны кутыны яра. Программаосы пыриськыны луонлыкъёс сярысь Удмуртиысь тазалыкез утёнъя министерствоысь рос-просгес тодыны луэ, телефон номерез +7 (3412) 22-00-66, ватсаса 260. Тодэ вайытом, 2022-тӥ арын Воткаысь ёрос эмъюртэ вить эмчиосты кутыны малплао. Тегъёс: Тазалык Земскийдоктор АлександрБречалов эмчиос Земскийфельдшер Удмуртия  